貢安甫

貢安甫（），字克仁，號學靜，直隸江陰（今江蘇）人，明朝政治人物，弘治間進士，官至山東僉事。

生平
弘治八年（1495年）乙卯科應天府鄉試第七十二名。弘治九年（1496年）聯捷丙辰科會試第二百二十一名，三甲進士，授長垣縣知縣，升南京浙江道監察御史。曾經彈劾壽寧侯張鶴齡。正德初年（1506年）考功郎楊子器因山陵事下詔獄，貢安甫上疏請救。兵部尚書劉大夏被太監彈劾而告病歸，戶部侍郎陳清遷南京工部尚書，貢安甫率領御史請求召回劉大夏，罷免陳清。正德二年上疏彈劾劉瑾等八虎，被廷杖除名《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。，列其為奸黨。貢安甫家居十年，起為山東僉事，僅三個月即稱病歸鄉清·张廷玉等，《明史》（卷188）：“貢安甫，字克仁，江陰人。弘治九年進士。授長垣知縣。孝宗時，擢御史，嘗疏劾壽寧侯張鶴齡。正德初，考功郎楊子器以山陵事下詔獄，安甫疏力救。兵部尚書劉大夏為中官所扼謝病去，戶部侍郎陳清遷南京工部尚書，安甫率御史請還大夏而罷清。報聞。彥徽等公疏，安甫筆也，瑾知之，故列奸黨以安甫首南御史。家居十年，終歲不入城市。後起山東僉事，甫三月，引疾歸。”。

家族
曾祖貢懷政；祖父貢伯振；父貢斌，貢士。母金氏；繼母陳氏。重庆下。

參考文獻

張廷玉等，《明史》，中華書局點校本

參見
 《明史·列傳第七十六》

A
Category:江阴人
Category:明朝長垣縣知縣
Category:南京浙江道監察御史
Category:明朝山東按察司僉事